టాప్‌-5లో ఫెదరర్‌కు స్థానం
వరుస విజయాలతో ముందుకు
న్యూఢిల్లీ: ఫెదరర్‌ మళ్లీ దూసుకుపోతున్నాడు.ఇలాగే ఆడితే మళ్లీ నంబర్‌్‌ వన్‌ కావడం ఖాయమని వావ్రింకా మాటలను నిజం చేసే దిశగా స్విన్‌ ఆటగాడు రోజర్‌ ఫెదరర్‌ అడుగులు వేస్తున్నాడు.తాజాగా ఏటిపి ర్యాంకింగ్స్‌లో ఫెదరర్‌ టాప్‌-5లో స్థానం దక్కించుకోవడమే ఇందుకు నిదర్శనం.35 సంవత్సరాల వయసులో ఈ ఏడాది ప్రారంభంల ఆస్ట్రేలియా ఓపెన్‌గెలిచి తాను మళ్లీ తిరిగి వచ్చాని ప్రత్యర్థులందరికి తెలియజేశాడు.ఆస్ట్రేలియన్‌ ఓపెన్‌ ఫైనల్లో ఫెదరర్‌ తలపడింది స్పెయిన్‌బుల్‌ రఫెల్‌ నాదల్‌తో. గాయం కారణంగా ఆరు నెలలు విశ్రాంతి తీసుకుని వచ్చిన ఫెదరర్‌ ఈ వయసులో ఇంత చురుగ్గా సత్తాచాటుతాడని ఏ ఒక్కరూ ఊహించలేదు. తాజాగా ఇండియానా వేల్స్‌, మియామీ ఓపెన్‌ టైటిళ్లు దక్కించుకోవడంతో పెదరర్‌ తన ర్యాంకును మెరుగుపర్చుకున్నాడు.మియామి ఓపెన్‌ పైనల్లోను ఫెదరర్‌ నాదల్‌ను ఓడించాడు. వరుస విజయాలతో ఆరవ స్థానంలో ఉన్న ఫెదరర్‌ రెండు స్థానాలు ఎగబాకీ నాలుగవ స్థానంలో నిలిచాడు. అలాగే మియామి ఓపెన్‌ ఫైనల్‌ చేరిన నాదల్‌కూడా రెండు స్థానాలు మెరుగుపర్చుకుని ఆరవ స్థానంలో నిలిచాడు. తొలి మూడు స్థానాల్లో ఆండీ ముర్రే, నొవాక్‌ జుకోవిచ్‌, వావ్రింకా కొనసాగుతున్నారు.